**K O R R A L D U S**

### Haapsalu, 06. aprill 2011 nr 227

Riigihanke korraldamise ja

läbiviimise volitamine

Rahandusministri 04.02.2011.a määrusega nr 5 „Riigi lubatud heitkoguse ühikutega kauplemise Eesti Vabariigi ja Marubeni Corporationi vahel sõlmitud teisest kokkuleppest saadud vahendite kasutamise tingimused ja kord” on määratud Haapsalu Sotsiaalmaja rohelise investeerimisskeemiga hõlmatud objektide loetellu.

Nimetatud investeerimisskeemi elluviimiseks on sõlmitud kolmepoolne koostöö- ja käsundusleping nr 2010-460/6 Rahandusministeeriumi, Haapsalu Linnavalitsuse ja AS Riigi Kinnisvara (RKAS) vahel. Investeeringu teostamisega seotud ekspertiisid, hanked ja hilisemad auditid viib läbi AS Riigi Kinnisvara.

Võttes aluseks käsunduslepingu nr 2010-460/6 ja juhindudes kohaliku omavalitsuse korralduse seaduse § 30 lg 1 p 3, riigihangete seaduse § 13 lg 2 Haapsalu Linnavalitsus

**korraldab:**

1. Volitada AS-i Riigi Kinnisvara investeerimisskeemiga seotud riigihangete korraldamiseks ja läbiviimiseks.
2. Korraldus teha teatavaks AS-le Riigi Kinnisvara, aselinnapeale (Peeter Vikman) ja linnavalitsuse ehitus- ja planeerimisosakonnale (Reimo Reimer).
3. Korraldus jõustub teatavakstegemisega.

# Urmas Sukles

Linnapea **Erko Kalev**

Linnasekretär